《和陈水云湖庄韵》
宋代·赵师秀

粼粼水增波，叠叠云弄影。
昔夸春径妍，今爱秋塘静。
芳筵集宾彦，清宴除艳靓。
时当新雨馀，苍翠献林岭。
既忻冲抱舒，复快远目骋。
仰嘉钟鼎人，而乃眷箕颍。
深营察高趣，雅咏发沉景。
独使和者难，一夕愁欲瘿。

作者简介：赵师秀（1170～1219年）字紫芝，号灵秀，亦称灵芝，又号天乐。永嘉（今浙江温州）人。南宋诗人。